En ny fiskeriaftale mellem EU og Norge betyder, at kvoten for både torsk, kuller og rejer stiger efter nytår.

Efter to forhandlingsrunder har EU og Norge indgået en aftale om fiskeri i Nordsøen og Skagerrak for 2016. Her er fiskebestanden stigende for stort set alle arter.  Og fra nytår stiger kvoten for torsk med 15 procent, kuller stiger med 30 procent og kvoten for rejer i Skagerak stiger 38 procent. Det er en meget positiv udmelding. - Det er en meget positiv udmelding. De nordjyske fiskere melder ud, at de er meget glade for aftalen. De øgede kvoter gælder allerede fra 1. januar, hvor de så kan sejle ind i norsk område, så det får hurtig betydning for omsætningen, fortæller Niels Kristian Nielsen, der er formand for Fiskeriforeningen i Hirtshals og som også sidder i bestyrelsen i Danmarks Fiskeriforening. Aftalen glæder også miljø- og fødevareminister Eva Kjer Hansen (V). Nu ser vi resultatet af anstrengelserne. - Fiskerne har i en række år været underlagt strenge begrænsninger i mulighederne for at fiske. Nu ser vi resultatet af anstrengelserne, nemlig at kvoterne stiger - og det har fiskerne fortjent, udtaler Eva Kjer Hansen i en pressemeddelelse.